Samuel Huntington

Samuel Phillips Huntington lindi më 18 prill 1927 - 2008.

Ai është një ndër shkencëtarët e studiuesit
politikë më të njohur në Amerikë. U bë i njohur
për analizat e tij që merreshin me karakterin e
qeverive civile dhe atyre ushtarake, çështjet e
sigurisë, grushtet e shtetit dhe për tezat e tij
mbi autorët politikë kryesorë të shekullit XXI.

Aktualisht është profesor në Universitetin e Harvardit,
edhe pse është 80 vjeç. 
Pas Luftës së Dytë Botërore luajti një rol të rëndësishëm në
prezantimin e lëvizjes neo-konservatore, së
bashku me Irving Kristol, Norman Podhoretz,
Sejmor Marin Lipset, Daniel Bell, Zhan Kirkpatrik
e Xheims Q. Uilson. Bëhet fjalë për
nxënës të Leo Shtraus, filozof politik me
origjinë hebraike, që admironte politikën e
Musolinit, letërsinë e Niçes, Hajdegerit dhe
Karl Shmit. 

Huntington është i njohur tashmë
në të gjithë botën edhe për librin e famshëm
"Përplasja e civilizimeve".
Teza e Huntingtonit, sipas së cilës Islami dhe
krishtërimi janë gjithnjë e më shumë në
armiqësi me njëri-tjetrin, çka është shkaktuar
prej presionit të globalizimit, është e diskutueshme
edhe në vetë ShBA. Kudo në botë
përballen qarqe të ndryshme kulturore me
vlera dhe tradita krejtësisht të ndryshme.
Kundërthëniet e tyre kanë shkaktuar konflikte
mes shteteve-komb në shekullin XIX dhe ideologjive
të shekullit XX, duke u bërë kësisoj
shkak për luftërat e reja në botë. Në libër
Huntington e përshkruan kontradiktën me
Islamin si një rrezik të madh për Perëndimin.
"Përplasja e civilizimeve" deri më sot është përkthyer
në 32 gjuhë. 
Në mesin e viteve shtatëdhjetë
ai bënte pjesë në Këshillin Kombëtar të
Sigurisë në SHBA dhe ka qenë konsulent i Presidentit
Xhim Karter. Gjithashtu ai mban edhe
gradën PH. D, të marrë në Universitetin e Harvardit